Figyelem: A cikkben közölt szerviztippek a saját - több évtizedes - tapasztalatinkból 
származnak. Ha te úgy érzed, hogy neked ez nem menne, félsz tőle, hogy elrontod, nincs 
elég rutinod - és ami a legfontosabb - nincs olyan szintű műszaki affinitásod a 
szereléshez, hogy belevágj, akkor inkább bízd egy profi szakszervizre a beállítást, 
javítást, vagy a cserét. Mi így csináljuk, ahogy e cikkben leírtuk, nekünk ez működik. Ha 
neked más lesz a végeredmény, akkor vállald a tetteidért a felelősséget, mivel te cseszted 
el... 


Kedves ! 
Ha még itt vagy, akkor gratulálunk. Üdvözlünk a csináld magad mániások táborában. 


A cikk sorozatból megtudhatod, hogy egy adott szerelési műveletnek mi a legegyszerűbb, leggyorsabb, vagy 
leginkább hatékony megoldási módja. Ha lépésről-lépésre követed az utasításokat, akkor kicsi rá az esély, hogy 
hibázz. Tehát fontos a képek sorrendje, egyről a kettőre haladj. Mindig használj jó minőségű szerszámot és 
minőségi kenőanyagot, hogy ne árts az alkatrésznek és maximalizáld az élettartamát. Azoknál a műveleteknél, 
melyek sok vagy drága speciális célszerszámot igényelnek, többnyire ajánlunk valami sufnituning megoldást, 
mellyel kicsivel nagyobb odafigyeléssel, megspórolhatod egy drága célszerszám árát, de ezeket tényleg csak 
saját felelősségre vállad be. Sok rizsa és körítés nem lesz, csak tömören a lényeg, de annak minden szava és 
képe fontos! Az adott képhez tartozó szöveget mindig a kép FÖLÖTT találod! Csapjunk is a lecsóba... 


Ipari csapágyas agyak csapágycseréje 


Az ipari csapágyas agy nagy királyság. Nagyon könnyen gördül és viszonylag könnyű a csapágy cseréje. A 
folyamat nem bonyolult, alig igényel célszerszámot, viszont elég sok lépésből áll és ezeknek fontos a logikai 
sorrendje. Kövesd a lépéseket. Minden kombinációt megmutatunk. 


ALAPTÉTEL: az ipari csapágyak tönkremenéséért elsősorban NEM a terhelés a felelős, hanem a 
csapágyba bejutott szennyeződés. Egy ipari csapágynak - és egyben az agynak is - a tömítettség a 
leggyengébb láncszeme. Tehát elsődleges feladatunk a tömítettség elősegítése. 

Vannak azok az iparis agyak, melyeknek a tengelye és kupakjai imbuszkulccsal bonthatók és a tengelyen egy 
csapágyperem van. Ezeket arról ismered fel, hogy a tengelyvégben van egy 6 lapú imbusz nyílás. Mindkét 


oldalon. Dugj beléjük egy-egy 5-ös imbuszt és tekerd szét őket. 


Ha levetted a végzáró kupakot, akkor szabaddá válik a tengely és a csapágyazás. Ilyenkor be kell nézni a 
csapágyak közé... 

... hogy kiderüljön, hogy van-e köztük távtartó cső. Az olyan agyaknál, mint ami képen van, ahol a csapágyak 
alól a teljes tengely kihúzható, ott szokott köztes távtartó cső lenni. 


Nyúlj be a csapágyak közé pl. a gyorszár-tengellyel és toldd félre a távtartó csövet. 


Ezt az állapotot kell elérned, ami a képen van. Erre azért van szükség, mert áttételesen ezzel a távtartó csővel 
tudod majd kiütni a csapágyat. 

Például úgy, hogy a tengelyt visszatolod a csapágyba, úgy hogy a vége feltámaszkodjon az eltolt távtartó csőre. 
Ha a tengelyt ütöd, az a távtartón keresztül kinyomja majd a csapágyat. Persze ne így a levegőben csináld, csak 
így jobban látszik a képen. Egy másik módszer, ha nem a távtartó csövet ütöd, hanem benyúlsz mellette egy 
hosszú, 5 mm körüli vasrúddal, azt feltámasztod a szemközti csapágy belső gyűrűjére, majd közvetlenül azt 
kezded körbe kocogtatni, váltakozva a két oldalt, hogy szépen lassan, több lépésben, egyenletesen kicsússzon. 


Ha kijött az első csapágy és a távtartó cső, onnantól már könnyebb dolgod van. Ezt kell látnod. 


tégy 


A peremes tengelyt belülről visszatolva már könnyebb kiütni a második csapágyat. A képen látható módon 
alulról támaszd fel két fadarabon az agyat és felülről üsd. 

A végeredmény, amikor már minden kint van. Mint láthatod, a csapágy kenőanyagán kívül egy ilyen agy sehol 
máshol nem tartalmaz semmi kenőanyagot, a gyárban is full szárazon szerelik össze. Ez így nekik olcsó és 
egyszerű. A gyártóknak nem célja, hogy nálad 10 évig működjön egy agy, számukra az a jobb, ha te kétévente 
lecseréled... Éppen ezért mi tuningolunk rajta egy kicsit, ami nagyban meg fogja növelni az élettartamát. 

Az első lépés, hogy rakunk bele kenőanyagot. A csapágy felfekvő felületei alá i5. Ennek kettő oka van, egyrészt 
otthoni körülmények között így egyszerűbb szerelni, másrészt a csapágyak acél alapanyaga legtöbb esetben 
nem rozsdamentes. Ha víz éri és elkezd rozsdásodni, összerohad, akkor kárt tehet az agytestben is. 


A csapágy visszaszereléséhez használjuk a tengely peremes részét, ezzel hibátlanul vissza lehet ütögetni a 
csapágyat a fészkébe. Műanyag vagy gumikalapácsot használj. Es nem kell izomból két ütéssel beütni... 

Ha az egyik csapágy már bent van, akkor zsírozd be a másik csapágyfészket is, majd húzd fel a csapágyat és 
béléscsövet a tengelyre. A már bent lévő csapágy hibátlanul megvezeti a másik oldali tengelyvéget, így nagyon 
könnyű dolgod van a beütéssel. 


Ha bent van mindkét csapágy, a tengely és béléscső is, akkor már csak a kupakok hiányoznak. Mielőtt 
visszaraknád őket, tömd meg zsírral a tengely környékét és a külső gyűrű környékét is. Itt akenőanyagnak 
valójában nem kenő, hanem hézagkitöltő és távtartó szerepe van. Ha a hézagok ki vannak töltve zsírral, akkor 
oda nem tud bemenni a szennyeződés, így az szinte esélytelen, hogy eljusson a csapágy tömítéséig. Ezzel a kis 
trükkel kb. megháromszorozhatod az ipari csapágyas agyak élettartamát. Emlékezz a cikk elején leírt 


alaptételre. 


Az iparis agyak második csoportját azok az agyak adják, melyek csapágyazása alatt végig átmenő, KÉT belső 
peremmel ellátott tengely van és a kupakok csak rácuppannak a tengelyvégre. Ezek szerelésének első 
mozzanata, hogy leveszed a kupakokat. Ha nem jön le kézzel, akkor dugd be a gyorszár tengelyét kicsit ferdén 
és azzal le tudod majd tolni a kupakot belülről. 


Mint láthatod, a csapágy alatt végigmegy a dupla belső peremes tengely. Ezt kiszerelni nagyon egyszerű. 


Alulról megtámasztod az agyat két fadarabbal, majd felülről ütöd a tengelyt. A másik csapágynál pedig fordítva. 

Majd megteszed ezt az ellenkező oldalon is. Ha visszament a két új csapágy, szedd le újra a kupkakokat, alattuk 
töltsd fel a tengelynél és a külső gyűrűnél kenőanyaggal, mint az előbbi példában, így tudod maximalizálni az 
agy tömítettségét és élettartamát. 


dugd vissza az átütőtengelyt kb 15 mm mélységben, majd kezdd el szépen lassan, váltogatott oldalra 
kifeszegetni a távtartó rögzítő gyűrűjét. 

Ha eltávolítottad a távtartó kupakokat, akkor ugyanúgy kell eljárnod, mint az első agynál bemutatott esetben, 
tehát félre kell tolnod a köztes távtartó csövet, ezen keresztül kiütni a csapágyakat. 


A csapágyak visszarakása már egyszerűbb feladat, zsírozd be csapágyfészket, rakd bele a csapágyat, majd rá a 
szélső távtartót és végül a távtartó zárógyűrűjét. Az egészet támaszd alá alaposan, majd üsd! Ennél az 


agyrendszernél sajnos nem tudsz extra zsír tuninghoz folyamodni, mivel az agy magán a teló tengelyen fekszik 
fel. 


A hátsó agyaknál két rendszer a legelterjedtebb. Vagy zégergyűrű tartja bent a csapágyakat és egyben az egész 
hóbelebancot, vagy a egyik oldalról peremes tengelykapcsolat, menetes zárókupakkal. A zégergyűrűs verzióhoz 
természetesen zégergyűrű fogóra lesz szükséged. Ha a zégereket kiszedted, utána a legtöbb esetben széthúzható 
az egész. 

Elterjedtebb az egyik oldalon csavaros végű átütőtengely, amelyről a zárókupakot letekerve széthúzható az 
egész hátsó agy. 


Ha kihúzod a tengelyt, akkor lejön a kazettatest is. Mindkettőben többnyire 2-2 csapágy található. Az 
agytestben a két csapágy között szintén távtartó cső van, ezt 15 félre kell nyomni és a korábban ismertetett 
módszerrel ki lehet ütni a csapágyakat. Akkor van csak gond, ha a racsnimechanika kisebb átmérőjű, mint a 
belső oldali csapágy. Ilyenkor ezt az oldali csapágyat csak akkor lehet kicserélni, ha kitekeri az ember a ricnis 
gyűrűt, de ezt házilag megoldani szinte lehetetlenség. Szerencsére egyre kevesebb agynál követik el a gyártók 
ezt a tervezési hibát. 


A kazetta testben 1s van 2 db csapágy, köztük távtartó. A csapágycsere Itt 15 azonos a már korábban 
ismertetettel. A csapágyak visszarakásánál az extra zsírzás itt 15 hasznos dolog. 


Az ipari csapágyas agyak szereléséhez imbuszkulcsra és pár kónuszkulcsra van csak szükség. 


Ide kattintva bármikor elolvashatod e cikket a weboldalunkon, még ennél is jobb minőségben. 


Örülünk ha segíthettünk! 
Körhátszelet! 


Ardó Tamás 
BikePro WebShop 


Ha mégsem szeretnél ilyen cikkeket olvasni, akkor itt tudsz leiratkozni. 


